Yuba

Yuba iga yan unaẓur d umdyaz amaziɣ s Tclḥit n sus, yan ɣ inazurn lli isyattuyn aẓawan amaziɣ, ig as atig. Iwaliwn n tasfifin nns ar sawalnt f ufgan d wakal d tudrt nnsn.

 Assaɣ 
Ism nns iga t Musa Habbun, ɣ tudrt n umdyas is ism n Yuba li igan ism n yan zɣ igllidn n tmurt n tamzɣa.

Talult d tudertn ɣ mẓẓi 

Ilul ɣ 1968 ɣ Dcayra, yat yan uduwar mqqurn gr Ugadir d inzggan ɣ tama n iɣrm n Ugadir. ḍin nit aɣ iẓri mẓẓi nns wala tiɣrins. Idda yuba, immli ɣ tmazirt nns wali tin wiyyad aylli yas ikfan yan usmmaql yadnin i tudrt.

Tudrt n unaẓur

Lliɣ n imqqur s imik, ittut zund kigan n ayt tmazirtns s usurs amazdar n idlsns, idls amaziɣ. Mkan af yusi afrak ar isiggil man taɣarast as rad yaws ɣ ussfrkns, immaɣ f tussna tunsîbt s uğug ad amzwaru n tmagit tanamurt n Lmrruk. Issnti ar ittara amarg s tmaziɣt afa d iml tayrins i idls ad, urta iga azêmmazlns izwarn ɣ ubaraz n uzawan.

Ifls mas iga uzawan yan imis isugrn ɣ ubrid n tamaɣt, isnti ar ikkit idinann n tgitart yaws ɣ tlalit n yat trabbut n umarg. Mqqar fllasn tqqn tnbâdt abrid n isuyas, iɣi Yuba ad iskr mnnaw imddrzn ɣ kigan d tmdinin n Mrruk ississan anaw n umargns gr tuggt n imarayn n umarg amaziɣ. Azawanns ard ittagwm ɣ idlsns azayku, ɣ usala ns idran, mac Yuba ihâbbl tarmiwin n wiyyâd, ihîyl i inmuggar d idlsan n umadâl. Snat tsffifin lli d idî Yuba ar mmalant tafssa ns f ad isflujju amarg issackid iwaliwn isnmili azawan.

Tamdyazt d imasn nu amarg
Ɣ 2000, tasffiftns izwarn tawargit lli yura, iga s tiyt, yirirt tssen aɣaras s ulawn ggutnin ɣ Mrruk. Ɣ 2005 issufɣ d tis snat ngr Mrruk d Uliman ig as Itran Azal nttat aɣ isatig imasn iqburn n darsn zund lutar, ahjhuj, amzâd (rribab), ganga, tallunt, tiqrqawin, nnaqus d wiyyâd. Asml tudrt ad imla yaɣ  yan Yuba yadnin, Yuba izêdârn ad if tudrt yadnin i imasn imaziɣn imzwura, amzâd nɣ rribab lli ilan aɣ ar yan udinan, iggammi ad lli an izri igran n Sus, igwdl f imzgan ur isslfldn i tamaziɣt. Yuba imla rribab i willi t ur issn, tasffift igwran n Yuba tga tamɣra ngr imassn n idls amaziɣ d imasn n umadâl. S tugga n mnnaw infran, amarg n umdyazn nɣ aàzri ikkisd amarg amaziɣ n rways d win uhêwac ɣ tfulklurit d tatut isls as timlsit tamaynut igt d isli ngr izawann n wiyyaḍ.

 Azawan d tamagit 
Asml urt igi iktr s taɣlaɣalt n tagnawit, amarg n tgnawit yusin tabratt urd tagnawit aɣar i tgnawit, ɣ wanaw ad ɣ uzawan Yuba issimɣur willi izzîdêrn i tissumga « isggurad ufgan tissumga, idîd assudn ufus d ays ntbndaq, d ays nttini sidi mqart ur igi».

Immedrzen
Immedrzenhttps://web.archive.org/web/20091103184933/http://www.yubamusic.com/am/concerts.html
20 cutanbir 2008 -->  Kukturnacht-->	Ulm (Aliman)
05 yulyuz 2008--> Festival Timitar-->  Agadir
19 innayr 2008-->  Kulture-Hause, Altona--> Hamburg
9 yunyu 2007 -->  Nordafrikanisch und arabisch Woche, Museum für Völkerkunde --> Hamburg
20 ibrir 2007 --> Berberfrühling, Kulturladen --> Hamburg
13 innayr 2007 --> Nordafrikanisch Feste, Altona --> Hamburg
16 cutanbir 2006 --> Le Sentier des Halles --> Paris
04 muɣris 2006 --> Iwiz gh Fusion Flamenco-->	Hamburg
21 innayr 2006 --> Anrzaf n uddur gh iwiz n usgwas amaynu amazigh --> Dcayra (Lmrruk)
29 yunyu 2005 --> Iwiz n umsasa d trabbut n tflamingut "El fiaje" --> Hamburg
12 mughris 2005 --> Iwiz n unplugged (Werkstatt 3) --> Hamburg
15 innayr 2005 --> Tamghra n usgwas amaynu amazigh-->	Bariz
01 nwanbir 2004 --> Iwiz n unplugged gh "Asays Monsun" --> Hamburg
09 cutanbir 2004 -->Iwiz gh usays ifawn gh unmuggar n tmdint n Dcayra	Dcayra
06 ktubr 2001 -->  Iwiz n unplugged, ahânu n tmghriwin	Agadir
13 innayr 2000 -->  Tamghra n usgwas amaynu amazigh	Bariz
ɣuct 1999 -->  Anmuggar n tzûriwin n umadan-->	Agadir
innayr 1999 -->  Tamghra n usgwas amaynu amazigh-->	Dcayra
mughris 1998 -->  Iwiz n tgira n n twuriwin n ukungris amadêlan n n tmgharin n imzdaghn imzwura --> Agadir
ɣuct 1997 --> Anmuggar n tmdint-->	Tafrawt (Lmrruk)
yulyuz 1996 -->  Anmuggar n tsdawt n unbdu-->	Agadir
nwanbir 1995 --> Imalas adlsan amaziɣ, tasdawt n Ugadir-->  Agadir
innayr 1995 -->  Tamghra n usgwas amaynu amazigh-->  Tigmmi Tumlilt
ɣuct 1994 -->  Anmuggar n DHSS -->  Agadir 
ɣuct 1993 --> Anmuggar n tsdawt n unbdu-->	Agadir 
yulyuz 1993 -->  Anmuggar n iɣrm n Inzggan-->	Inzggan (Lmrruk)

Amarg n yuba
 Tawargit (Disk)
 Itran Azal (Disk)

Tisffifin
 1.imik s imik (5'24")  
 2.Amarg n tafsut (5'26")  
 3.Ass nna d nduy (4'42")  
 4.Aws i gmak (6'42")  
 5.Gmas n ijeddigen (5'58")  
 6.Imal (5'37")  
 7.Amarg n tafsut (instrumental)
Timdyazin n tasffifin
AnZar d uDar | Amarg n tafsut | Ass nna-d nduy | Aws i Gmak | Gmas n ijeddign | IkDaD | Imik s imik | lmal | Tazrat n tayri | Tudert-ad | Umiy | Ur-t igi 

aHerd amssu
ay-marg Yaghagh umarg n-umarg
d-umarg n-umarg umarg
nuden ussan lid ur nufa
nafd ghar amagur
nufad tilluna munt,tilluna smmident
urrint awa s-tghmirt ar allant f-ualam
Isuyas fussin s-tuga sikin aberdak
takdrurt nettat urd imik lah sers idukan
matta gh-ayad iguran azemz imnuda felagh
irmi w-afud tawada
yagi w-anli ay iswingim
ikka kullu timizar
s-ufus d-uberdak d-tallunt
mla sawaln igherman
mla sawaln isuyyas
mlaka sawaln inagan s-mara mad zran
a yan ikchemn isuyas awal aygan aqerian
taguri nttat zund tazzit, agmmay w-a tittar
ighak irmi w-afud
yan dar ur ili w-amud
mqar tsilit lbarud
urak sul selkemn i yat
ghilli imil irkz u aalam ura asul issemghay
mqqar a fellas allan igenwan ighezran
mqar a gis katn negh a gis tthin ikaliwn s-izuran

A amarg..a amarg

mataghayad d-iguran azemz imnuda fellagh
manzakn urawn sul tsllagh
id is yazum ils awal
negh agdal ay iga igha ismurig
ar afus kis kra f-iman nek
bi izakarn ghilli ikerf
trzem isekraf lligh immutl
did mad illan f-wul nek
herd amssu herd akal
a gma ard ifaw uzal
arda sawaln lamwadin
Ksatagh imik f-tasa
ssakat anezgum iwakal
wach yant itghawaln yawit
adagh nekchem s-ubaraz
hayagh nekchem s-ubaraz
adawnt neqs a ttiyat
imma tilid giwnt nufi urk selkemnt iyat
an ssili tizza d-iwaliwn
ar nekkat s w-ammagn wiyad
ar netterkaz d-uhiad
amr azawar nyan urtn righ ula art nesiggel

3emda n yan tmman iwaliwn ilih as ttiyat
meqqar yuki gh-tuzemt n-takat ar gis itterkaz
a ghassan yuf umarg nes l3mmart nes

a amarg..a amarg..

asad lkemmiyat qdat itakat
w-anna n-ighman gh-assad ur gitengh iga
hucatasn awa s-ifassen ad ssen ma nga
ur nra ad neg wiyad ahiad anga
berdkatsn awa s-udar ad agzn ma nga
ur nra ad neg wiyad amazigh anga
ssussat awa ssussatst ad iissen ma nga
wanna ur issen mad nettini ur gitengh iga..

annigh-k-inn
Annighkin kiyin tenxeltiyi
Wattsghkin kiyin tfeliyi
Ghawelkin kiyin terweltiyi
gighen ad sawelgh ah inu tsfistiyi
Anki ixlan ayhaya ngami at nili
Anki iftan aymmi ursar amd urrigh
izd awinu ghikad kad tga tayrink
3emda n yan iran igen serk nniyt
ifel fellak idferk
Meqar rad yawn i-imuda.

Mad ak skergh tfeltiyi?
Ini nedferk terweltiyi
Neki igh sawelgh tsfistiyi
Ini n ssemghurghk tssimziytiyi
Gigh winun ttutiyi
Tkketstin imil trit iyi
Mlayi tssent tiwit iyi
Nmun didun tssagast iyi
Ini ken felgh tenghit iyi
Righ ang winun tssimghurt iyi

tkkeststin imil tmlit iyi
an dfer ul inu d-iman inu
imil…
uragh ujan,
ar a afus nek! had winu.
adadk nerzzef Ulinu, wink winu
Amarg n tafsut
Nudâ d ad nmel I kuyan is nsul
ar nsiggil tudert d ufra innagh llan
iffi unzâr..
ingi wasif,
temmghi tuga
tefsu tizi..
izigziw udrar, yaru wargan
Ar agh ttals taba umiy nnes gh ddu itran
Sigh nsella i medden hûcen s ghemk lli ran
ar netthêwac, ar nettirir
ili laàyâd tili taghrit
tenna tagmumt talalit nnes..
tender tallunt,
terkz asen ttiyt..
tessus taghrudt, ihûc ufus
Tagwi takat ad tssiyya !
Ar d ifaw lhal,
ula amarg ad ihiyya !
ard ilin izerfan.
tuzzûmt n ifessi
d unûhyu
agh d inker wawal,
ig tadêsa
negh
tazît... tgrawalt...
ass nna-d nduy
Ass lli nnigh gigh amazigh,
iggut mad inurzêmn d imawen,
illa mad innan trit takat
illa mad innan tgit tagat,
ufigh ikhef inu, ur iyi ihul
igh agh talghen
negh agh taghen.
ar agh kessan imeknaden
gh willi d nusi nefk asen awal,
ar agh teknaden imeksawn
ar agh tgallan f mad ur skarn,
îdgam zenzan ayt dar negh,
ghass ad rhenen aytma.
yan izenzan ayt mas !
mad mu rad sul ttinin gwmas ?
ula babas ula innas ?
man udem ar ad skern ?
man atig ar ad ilin, ass lli rad neggawr ad neffern.
awal nnegh af rad nedder,
tarwa nnegh as rad ak aran
is sul ran ad dern, ula ran ad mutten,
ass nat nfel nder.
awal lli dar negh
ntan as meqqar nhûc,
ntan timlsit nnegh,
amarg lli dar negh,
ullah ur a ten felgh.
ara d iwaliwn nnek,
takat d uqqeryan nnek.
ula tikerkas nnek d mad mu kullu tssent !!
Ass nnad nduy...
Ur-t igi
ahul fellatun
a had igiwr ignawin
igiwr n imasn d win iwaliwn
willid iwin imllan
a wa genten d-isemgan
iwinagh ard sergh ttasin
negguru ghid ar sergh tawin
sengaranagh d aytmatengh
sengaranagh d aytdarengh
sengaranagh d tinbuktu
d tudert n w-adur d-imik
manra urd imik igh ur nla atig
mlaghka tujjam ad ngawr gh darengh
ginagh awa d isemgan
tighratin zegh tmizar ar tiyad,
f tghradneh ad skun igherman
max afgan ad iskar igmas d-ghemkan
mla uckigh attent ttinigh
inid uckigh attent nttals
masra nnizwir mas rad gurugh,
izd akuray, izd laz d-irafan
neghd anuhyu d mad skern d-iwnnan
max afgan isker i-gmas d-ghmkan
inid uckigh attent ttaragh
masra nnizwir masrad gurugh
nderTissumga!
nili iskraf gh-udar ula afus
ils ikerf awr itini yat
necca akuray nezrit s-userka
nswat takat nder takrrayt
aygan igiwr win ignawin
win iwaliwn d tighri n umzruy
amzruy issergamn afgan
isggurad ufgan tissumga
idid assudn ufus d-ays ntbendaq
d-ays nttini sidi mqart ur igi

Icnubucn:
imurig.net
azawan.com
yuba.africa-web.org

 Inlkamn n brra
Site n'yuba
Imurig.net
azawan.com
 yuba gh Facebook

Taggayt:Inaẓurn n Umṛṛuk 
Taggayt:Aẓawan
Taggayt:Inaẓurn imaziɣn


 Tisaɣulin